แบงก์โน๊ต
ขอพักอีกแค่เดือนเดียว
20 ส.ค. 2554

ขอพักอีกแค่เดือนเดียว 
นะเพ็งพาแสง กฤษณามระ รองกรรมการผู้จัดการใหญ่ ธนาคารไทยพาณิชย์ ก็จะขอโบกมือบ๊ายบายจากเก้าอี้นี้เสียที หลังจากที่บอร์ดแบงก์ต่ออายุหลังเกษียณมาแล้ว 2 ครั้ง




คุณพี่นิด นายแบงก์รุ่นลายครามที่สุดในแบงก์ไทยพาณิชย์ บอกว่า ขอไม่ต่ออายุเอง เพราะว่าอายุ (เหลือ) น้อยแล้ว อยากพักบ้าง เพราะดูแลสาขาขึ้นๆ ล่องๆ สังขารไม่ไหว แม้ใจยังสู้ และลูกน้องก็ยังร้ากกกนายคนนี้มากมาย
ยังไงเสียเลือดสีม่วงของพี่นิด ผู้มีคุณพ่อเป็นอดีตกรรมการผู้จัดการแบงก์แห่งนี้ ก็ตัดไม่ขาด ใจอ่อนยอมรับเป็นประธานธนาคารกัมพูชาพาณิชย์ให้กับแบงก์และจะต้องบินไปประชุมบอร์ดที่พนมเปญ แบบไปๆ มาๆ แทน
และที่แบงก์ต้องขอให้คุณพี่เค้าอย่าทิ้งแบงก์กัมพูชาพาณิชย์เลย ก็เพราะคุณพี่นิดร่วมตั้งไข่ธนาคารร่วมทุนนี้มากับมือ แถมลงทุนไปเรียนภาษาเขมร จนพูดได้คล่องปรี๊ด ถ้าเดินในพนมเปญแยกไม่ออกแน่ว่าคุณพี่เค้าเป็นคนไทยหรือคนเขมรกันแน่ ขอบอก